cyanic-selkie/wikianc huggingface dataset:
Գուրգեն Ստեփանյան
Կենսագրություն
Գուրգեն Ստեփանյանը ծնվել է 1910 թվականին, Սևանի շրջանի Դդմաշեն գյուղում։ Կամո քաղաքում միջնակարգն ավարտելուց հետո աշխատանքի է անցել նախ Դդմաշենի, ապա՝ Հրազդանի շրջանի Քաղսիի դպրոցներում, դասավանդել է հայոց լեզու։ Սովորել է Թբիլիսիի պետական համալսարանի բանասիրական ֆակուլտետում, որն ավարտել է 1940 թվականին, 1948 թվականին ավարտել է նաև նույն համալսարանի պատմության ֆակուլտետի հեռակա բաժինը ։
1942 թվականին Ստեփանյանը ընդունվել է Մախաչկալայի հետևակային ուսումնարանը, որն ավարտելուց հետո, վաշտի հրամանատարի պաշտոնով, մեկնել է ռազմաճակատ։ 1942 թվականին ընդունվել է ԽՄԿԿ շարքերը։ 1943 թվականին Ստեփանյանը տեղափոխվել է հայկական փառաբանված 89-րդ դիվիզիա և նշանակվել 526-րդ գնդի 9-րդ վաշտի հրամանատար։ Վերխնեբականսկի հյուսիս-արևմտյան մատույցներում 526-րդ գունդը ճեղքելով թշնամու պաշտպանության երկրորդ գիծը գրավել է այն։ Մարտական առաջադրանքը կատարելու համար ավագ լեյտենանտ Ստեփանյանն արժանացել է Կարմիր աստղի շքանշանի։ Նրա մարտական ճանապարհը Կովկասից հասել է Գերմանիա։ Գուրգենը երեք անգամ վիրավորվել է, բուժվելուց հետո վերադարձել է շարք ։
1945 թվականին զորացրվելուց հետո Ստեփանյանը անցնել է մանկավարժական աշխատանքի, դասավանդել է մայրենի լեզու, պատմություն, աշխատել է միջնակարգ դպրոցի ուսումնական մասի վարիչ, տնօրեն։ Ստեփանյանը ընտրվել է Հայաստանի ուսուցիչների համագումարների պատգամավոր, պարգևատրվել է «Պատվո նշան» շքանշանով, «Ժողովրդական կրթության գերազանցիկ» կրծքանշանով, բազմաթիվ մեդալներով, պատվոգրերով։ Վաստակաշատ մանկավարժն անցել է կենսաթոշակի, բայց շարունակել է աշխատել Չարենցավանի դպրոցում ։
Ծանոթագրություններ
Կատեգորիա:Հայ մանկավարժներ Կատեգորիա:Թբիլիսիի պետական համալսարանի շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:ԽՄԿԿ անդամներ
O (ալբոմ, Դեմիեն Ռայս)
O, իռլանդացի երաժիշտ Դեմիեն Ռայսի առաջին ստուդիական ալբոմը՝ թողարկված 2002 թվականի փետրվարի 1-ին Իռլանդիայում և Միացյալ Թագավորությունում։ Ալբոմը նվիրված է Ռայսի ընկեր Միք Քրիստոֆերին, որը մահացել է 2001 թվականին՝ գլխի վնասվածքի պատճառով։
Գառնիկ Նանագուլյան
Գառնիկ Նանագուլյան, հայ քաղաքական գործիչ և դիվանագետ։ Եղել է ՀՀ արդյունաբերության և առևտրի նախկին նախարար և ավագ դիվանագետ, ով եղել է Կանադայում Հայաստանի դեսպան, ինչպես նաև Վաշինգտոնում Հայաստանի դեսպանության ղեկավարի տեղակալ ։
Ծանոթագրություններ
Կատեգորիա:Կանադայում Հայաստանի դեսպաններ Կատեգորիա:Հայաստանի նախարարներ Կատեգորիա:Հայ քաղաքական գործիչներ Կատեգորիա:Հայ դիվանագետներ
O (ալբոմ, Դեմիեն Ռայս)
Երգի մասին
Ռայսը ցանկանում էր թողարկել ալբոմը՝ առանց առաջնակարգ լեյբլի աջակցության, մտածելով, որ ստորագրելով պայմանագիր, նա ստիպված կլիներ փոխել իր երաժշտական ուղղությունը և անել այն, ինչը նրան դուր չէր գա ։ Ալբոմը թողարկվեց որպես «CD չափսի գիրք, որտեղ ներառված էին անձնական ստեղծագործությունները, երգի բառերը և լուսանկարներ» ։ 2003 թվականին ալբոմը ՝ համաշխարհային դառնալու գործում մեծ աջակցություն է ստացել Vector Records-ի կողմից, լեյբլն այդ պահին նոր կազմավորված էր և թիրախավորել էր անկախ կատարողներին ։
Ավելի ուշ Ռայսը ասել է․ «Ես ցանկանում եմ մոռանալ բոլորի մասին և հաջորդ ձայնագրությունը ստեղծել իմ համար, քանի որ ես ցանկանում եմ լինել այնտեղ, որտեղ պետք չէ մտածել մյուսների մասին։ Ես հիմա այնպիսի տարածքում եմ, որտեղ ստեղծում եմ երաժշտություն և հույզեր այն մարդկանց հետ, որոնց հետ ինձ հարմարավետ եմ զգում։ Եվ դա է ինձ համար այն ամենի էությունը, ինչը մենք արել ենք և շարունակում ենք անել» ։
Արձագանք
O ալբոմը թողարկվելուց հետո մեծ աղմուկ է բարձրացրել Եվրոպայում, հետագայում նաև ողջ աշխարհում ։ Այն, 115 շաբաթ մնալով UK Albums շքերթում, զբաղեցրել է 8-րդ հորիզոնականը, երկու սինգլներ եղել են թոփ 30-ում, իսկ Cannonball-ը հասել է 9-րդ հորիզոնական ։
2003 թվականին ալբոմը հաղթել է Shortlist Prize-ը՝ երաժշտության մեջ կատարողի հաջողություն անվանակարգում, որը այն ժամանակ 500,000 օրինակից պակաս վաճառված ալբոմների համար հեղնակավոր մրցանակ էր, չնայած, որ այն հետագայում Ամերիկայում պետք է ոսկե առաջադրման արժանանար ։
Volcano երգի տեսահոլովակը 2003 թվականի հոկտեմբերին ԱՄՆ-ի VH1's Top 20 Video countdown շքերթում էր ։
Ժառանգություն
2014 թվականին The Irish Independent-ից Ջոն Միգերը ալբոմը նկարագրել է որպես «իռլանդական մշակույթի վերջին տասնամյակում գլխավոր ձեռքբերում» ։ 2015 թվականին That Music Mag-ից Դոնթե Քիրբին ասել է. «Եթե համեմատենք հարաբերությունները մետալուրգիայի հետ, ապա այս ալբոմը դրա գլխավոր երակն է։ Եթե ձեր զուգընկերը լքել է ձեզ, եթե մոտ ընկերը չի պատասխանում ձեր զանգերին կամ ձեր կրծքավանդակում ցավ ունեք, ապա O-ն կարող է զրուցել ձեր հետ» ։ 2015 թվականին Joe.IE-ից Փոլ Մուրը ասել է, թե ինչքան դժվար է նկարագրել ալբոմը, որովհետև «բոլոր ձայնագրությունները մթնոլորտային, որսացող և խորասուզող են» ։
Օգտագործումը մեդիայում
Ըստ 2017 թվականի վերջին տվյալների ալբոմում ներառված երգերը օգտագործվել են 37 ֆիլմերում և հեռուստասերիալներում ։
Ծանոթագրություններ
Կատեգորիա:2002 ալբոմներ Կատեգորիա:Անգլալեզու ալբոմներ
Ղոզլուջա
Ղոզլուջա, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Բեատրիս Արագոնցի
Բեատրիս Նեապոլցի (Beatrice of Naples, ), նաև հայտնի որպես Բեատրիս Արագոնցի (Aragóniai Beatrix, Beatrice d'Aragona), Հունգարիայի թագուհի` թագավորներ Մատյաշ Հունյադիի ու Վլադիսլավ II -ի հետ ամուսնության բերումով, որը հանդիսացել է Նեապոլի թագավոր Ֆերդինանդ I-ի ու Իզաբելա դե Կլերմոնի դուստրը։
Կենսագրություն
Բեատրիսը լավ կրթություն է ստացել Նեապոլի իր հոր արքունիքում։ 1474 թվականին նշանվել ու 1476 թվականի դեկտեմբերի 22-ին ամուսնացել է Հունգարիայի թագավոր Մատյաշ Հունյադիի հետ․ որպես թագուհի թագադրվել է Սեկեշֆեհերվար քաղաքում։
Ամուսնությունը դաշինք է ապահովել Հունգարիայի և Նեապոլի միջև. 1480 թվականին, երբ օսմանյան նավատորմը նվաճել է Նեապոլի թագավորությունում գտնվող Օտրանտո բերդը, Հռոմի պապի խնդրանքով Մատյաշն ուղարկել է հունգարացի գեներալ Բլեզ Մագյարին ամրոցը վերականգնելու համար, որը նրան է հանձնվել 1481 թվականի մայիսի 10-ին։ 1488 թվականին Մատյաշն Անկոնա նավահանգստային քաղաքը որոշ ժամանակով վերցրել է իր հսկողության տակ՝ այն գրավելով հունգարական կայազորով։
Բեատրիսը որոշակի ազդեցություն է ունեցել Հունգարիայի քաղաքականության մեջ։ Նա նաև ունեցել է մշակութային ազդեցություն, քանի որ իտալական վերածնունդը ներմուծել է Հունգարիայի արքունիք․ հետաքրքրություն, որն ընդհանուր էր իր ու Մատյաշի համար։ Նա խրախուսել է ամուսնու կողմից Քորվինուսի գրադարանի ստեղծումը, որպես արքունական բնակավայր Վիշեգրադ պալատի կառուցումը, ինչպես նաև ակադեմիայի հիմնադրումը։ Ցանկացել է մասնակցել նաև քաղաքականությանը․ 1477 թվականին ուղեկցել է Մատյաշին Ավստրիա կատարած ներխուժման ժամանակ, իսկ 1479 թվականին ներկա է եղել Մատյաշի և Վլադիսլաուս II- ի միջև խաղաղության պայմանագրի կնքմանը։
1479 թվականներին ամուսինների միջև հարաբերությունները լարվել են այն բանից հետո, երբ Մատյաշն իր ապօրինի որդուն՝ Յանոշ Կորվինուսին ֆեոդ է պարգևել ու նրա մորը՝ Բարբարա Էդելփոքին հրավիրել արքունիք։ Մատյաշը մահացել է, նախքան Բեատրիսը կընդուներ, որ նրա որդի Յանոշը պետք է լիներ օրինական ժառանգորդ։ 1490 թվականին ամուսնու մահից հետո հունգարական ազնվականության աջակցությամբ Բեատրիչին հաջողվել է պահպանել իշխանական դիրքը և շարունակել մնալ Հունգարիայի թագուհի՝ ամուսնանալով հաջորդ միապետի հետ։ Մատյաշի մահից հետո նամակ է գրել Սիմոն Կագլևիչին, որն այն ժամանակ դեռևս հրամանատար էր․ նա նամակը հասցեագրել էր թագավոր Կագլևիչին ու առաջարկել նրան դառնալ վերջինիս երեխաների մայրը․ Կագլևիչը հրաժարվել է։ Նա այս նամակը փոխանցել է խորհրդարան և դարձել թագավորի մոտ խորհրդարանի դեսպանը։ Բեատրիսը որպես արքայական ներկայացուցիչ նախագահել է այն խորհրդարանում, որտեղ ընտրվել է հաջորդ թագավորը․ հունգարական թագը դրված էր իր կողքին։ Կարծիք կա այն մասին, որ նա չի կարողացել կառավարել Յանոշին և որ երկրորդ ամուսինը նրան ապօրինի է համարել, սակայն այս պնդումները չեն կարող ո՛չ հաստատվել, ո՛չ էլ ամբողջությամբ անտեսվել։
Վլադիսլավ II-ը նույն՝ 1490 թվականին նույնաբովանդակ նամակներ է հղել բազմաթիվ հունգարացի ազնվականների։ Նամակներում նա նշել է, որ Բեատրիսը գրել է իրեն, որ Մատյաշ Կորվինուսը և Բեատրիսը որոշել են, որ Սթիվեն Զապոյյան՝ Յանոշ Զապոյյաիի հայրը, պոտք է դառնար Ավստրիայի դուքսը Մատյաշի մահից հետո։
1491 թվականին Բեատրիսն ամուսնացել է երկրորդ ամուսնու՝ Վլադիսլավ II-ի հետ։ Նա մեծ աջակցություն է ունեցել Հունգարիայի ազնվականության կողմից և հենց նրանց պահանջով է Վլադիսլավն ամուսնացել նրա հետ։ Այս ամուսնությունը սակայն, նորից անպտուղ է եղել։ Պաշտոնապես ամուսնությունը կասկածի տակ է դրվել, քանի որ Հռոմի պապը Վլադիսլավին ամուսնալուծություն չի շնորհել իր առաջին կնոջից։ Նրա ամուսինը պնդել է, որ ինքը ամուսնությունը օրինական չի համարել, քանի որ ստիպված է եղել ամուսնանալ Բեատրիսի հետ իր կամքին հակառակ։ 1493 թվականին հանձնաժողով է ստեղծվել դա հետաքննելու համար։ 1500 թվականին Հռոմի պապը ամուսնությունն ապօրինի է հայտարարել, և Բեատրիսը ստիպված էր վճարել դատավարության ծախսերը։ Նա վերադարձել է Նեապոլ 1501 թվականին, իսկ 1502 թվականին Վլադիսլավն ամուսնացել է Աննա դը Ֆուայի հետ։ Բեատրիսը վախճանվել է Նեապոլում։
Գրականության ցանկ
Կատեգորիա:16-րդ դարի անձինք Կատեգորիա:Կանայք Կատեգորիա:Արքայադուստրեր
Ռուդոլֆ (Ավստրիայի կրոնպրինց)
Ստացել է Ռուդոլֆ անվանումն ի պատիվ Հաբսբուրգների նախահայր, գերմանական թագավոր Ռուդոլֆ I-ի։ Երիտասարդ տարիներից տարբերվում էր մտածելակերպի անկախությամբ, լիբերալ հայացքներով։ Նա ցանկանում էր ընդունվել համալսարան, իսկ վիեննական թերթերում տպագրում էր քաղաքական հոդվածներ Հուլիոս Ֆելիքս կեղծանվամբ։ Ընդ որում, իր հոդվածներում և քննարկումներում բազմաթիվ անգամներ կանխատեսում էր միապետության անկումն ու կործանումը Եվրոպայում, նույնիսկ հանդես էր գալիս կաթոլիկ եկեղեցու դեմ, հիմք ընդունելով այն, որ մարդկանց բռնադատում են կրոնով։
Կենսագրություն
Ռուդոլֆի հայրը համարում էր, որ որդին ունի թույլ բնավորություն և պետք է ստանա խիստ զինվորական դաստիարակություն, որպեսզի դառնա արհեստավար զինվորական, մոլի որսորդ և բարի կաթոլիկ։ Ռուդոլֆին դաստիարակել է գեներալ-մայոր, կոմս Լեոպոլդ Հոնրեկուրը, որը գահաժառանգին արշավների էր ուղարկում ցրտի ու անձրևի ժամանակ, արթնացնում էր նրան ատրճանակի կրակոցով, կամ կարող էր միայնակ թողնել Լայնցեր Թիրգարդեն անտառում։ Նման դաստիարակության վերջը տվեց Ռուդոլֆի մայրը, որը որպես դաստիարակ նշանակեց կոմս Իոսիֆ Լատուրա ֆոն Թուրմբուրգին։ Նպատակն այն էր, որ որդու մոտ զարգանան բնական գիտությունների նկատմամբ հետաքրքրությունները։ Այս նպատակով արքունիքում հայտնվեց գերմանացի կենդանաբան Ալֆրեդ Բրեմը, որը դարձավ Ռուդոլֆի ուսուցիչը։ ռուդուլֆն ունեցել է բազմաթիվ հանրաճանաչ ուսւոցիչներ, որոնք բոլորն էլ նշել են կրոնպրինի լայն մտածելակերպն ու մտավոր մեծ ընդունակությունները։ Ռուդոլֆը բավականին հարգված էր նույնիսկ հասարակ ժողովրդի կողմից, նույնիսկ այն ազգերի կողմից, որոնք գտնվում էին Ավստրիական կայսրության կազմում։
Ռուդոլֆը միշտ աչքի էր ընկնում հետաքրքրվածությամբ, ուսուցման նկատմամբ տածած սիրով և սուր մտածողությամբ։
1881 թվականին հոր պնդմամբ Ռուդոլֆ ամուսնանում է Բելգիայի թագավոր Լեոպոլդ II-ի դուստր Ստեֆանիա Բելգիացու հետ։ Վերջինս Ռուդոլֆին հեռավոր մորաքույր է գալիս։ Ամուսինները որոշ ժամանակ ապրում էն Պրահայում, իսկ նրանց դստեր՝ Ելիզավետա Մարիա Ավստրիացու ծննդից հետո վերադառնում են Վիեննա։
1887 թվականին Ռուդոլֆը ձեռք է բերում Մայերլինգ որսորդական ամրոցը։ Մի անգամ, ընկճախտի (դեպրեսիա) նոպայի ժամանակ, Ռուդոլֆն առաջարկում է իր սիրուհի Միցցի Կասպարին համատեղ ինքնասպանություն գործել, սակայն վերջինս հրաժարվում է և այդ մասին հայտնում ոստիկանությանը։ Ոստիկանությունն ուշադրություն չի դարձնում սրա վրա։
Մահը Մայերլինգում
1889 թվականի հունվարի 30-ին Մայերլինգում հայտնաբերվում են կրոնպրինց Ռուդոլֆի և նրա երիտասարդ սիրուհի՝ բարոնուհի Մարիա ֆոն Վեչերայի դիերը։ Ֆրանց Իոսիֆը ի սկզբանե դեմ էր որդու և Մարիայի միջև եղած կապին և դորդուն անընդհատ հորդորում էր վերադառնալ կնոջ մոտ։ Մայերլինգում պատահարից առաջ վերջին գիշերը կրոնպրինցն անցկացրել է Միցցի Կասպարի հետ։
Կրոնպրինցը և Մարիան սիրահարված էին այն աստիճան, որ կրոնպրինցը նույնիսկ նամակ էր գրել Հռոմի պապին՝ խնդրելով նրանցի ամուսնալուծության թույլտվություն։
Կրոնպրինց Ռուդոլֆի և Մարիայի մահվան հանգամանքները մինչև այժմ բացահայտված չեն։ Ըստ ամենատարածված վարկածի, Ռուդոլֆն ինքնասպան է եղել ատրճանակով, իսկ Մարիան նույնպես ինքնասպան է եղել, կամ էլ սպանվել է կրոնպրինցի կողմից։
Կան նաև այս տեսակետներ։ Մասնավորապես, կարծում են, որ Ռուդոլֆը սպանվել է քաղաքական նկատառումներով, հեղափախականների կողմից, որոնց կողմնակիցն է եղել կրոնպրինցը, իսկ Մարիայի սպանությունը նրա համար է, որ ինքնասպանության պատկեր ստացվի։ Կրոնպրինցի մահվան հանգամանքները կոծկվեցին կառավարության կողմից, վերագրելով այն որպես դժբախտ պատահար, սակայն մանրամասներն արագորեն տարածվեցին Եվրոպայով։
Գահի ժառանգումը կրոնպրինիցի մահից հետո
Ռուդոլֆը չուներ որդի կամ եղբայր, այդ պատճառով Ֆրանց Իոսիֆի I-ի ժառագորդ է դառնում նրա փոքր եղբայրը՝ Ավստրիական էրցհերցոգ Կարլ Լյուդվիգը, իսկ 1896 թվականին վերջինիս մահից հետո՝ Կարլի որդին և Ռուդոլֆի զարմիկ Ֆրանց Ֆերդինանդը ։ Վերջինս նույնպես չի կարողանում ժառանգել գահը, քանի որ սպանվում է 1914 թվականին Սարաևոյում։ Նրա մահը պատճառ է հանդիսանում առաջին համաշխարհային պատերազմի սկսվելուն։ Ընդ որում, Ռուդոլֆը բազմաթիվ անգամներ կանխատեսել է ապագա մեծ պատերազմի սկիզբը և խորհուրդ էր տալիս քայլեր ձեռնարկել՝ այն կանխելու համար։ 1916 թվականին Ֆրանց Իոսիֆի մահից հետո գահը ժառանգում է Ֆրանց Ֆերդինանդի փոքր եղբայր Օտտո Ֆրանցի որդին՝ Կարլ I-ը (ավստրիական կայսր)։
Արվեստում
Մայերլինգում պատահած ողբերգությունը հիմք է հանդիսացել բազմաթիվ գեղարվեստական ֆիլմերի ստեղծման համար (Կրոնպրից Ռուդոլֆ (ֆիլմ, 2006), գլխավոր դերում՝ Մաքս ֆոն Տուն)։
Ժողովրդի մեջ խոսվում էր, որ Ռուդոլֆը կենդանի է և ապրում է Բրազիլիայում։ Սրա մասին գրել է մասնավորապես Իվան Ֆրանկոն։ Համարվում էր, որ Ռուդոլֆը կվերադառնա և կգահակալի։ Սրա մասին է պատմվում Ավգուստ Ցեսարցի “Կայսերական թագավորություն” վեպում։
Վարկածը, թե Ռուդոլֆն ու Մարիան ողջ են, հիմք է հանդիսացել Իմրե Կալմանի կողմից Մարինկա օպերետտայի ստեղծման համար (Բրոդվեյ, 1945)։
Ռուդոլֆի կյանքից որոշ դրվագներ խաղարկվում են Էդվարդ Նորթոնի դերակատարմամբ Իլյուզիոնիստը ֆիլմում (2006)։ Մայերլինգում պատահարի մասին է նաև Էլիզաբեթ մյուզիքլը, Մայերլինգ բալետը (բրիտանացի պարուսույց Քեննեթ Մաքմիլլան) ։.
Արտաքին հղումներ
Կատեգորիա:Կաթոլիկ միապետներ Կատեգորիա:19-րդ դարի ավստրիացիներ Կատեգորիա:Սուրբ Ստանիսլավի 1-ին աստիճանի շքանշանի ասպետներ Կատեգորիա:Կապիչի շքանշանի ասպետներ
4:44: Վերջին օրը երկրագնդի վրա
4:44. Երկրագնդի վրա վերջին օրը (4:44 Last Day on Earth), 2011 թվականին Աբել Ֆեռարայի նկարահանած դրամատիկ ֆիլմ, որի պրեմիերան կայացել է 2011 թվականի սեպտեմբերի 7-ին, Վենետիկի 68-րդ կինոփառատոնում, ԱՄՆ-ում՝ մարտի 15-ին, Ռուսաստանում՝ 2012 թվականի հուլիսի 19-ին։
Սյուժե
Օզոնային շերտի սպառումը հանգեցրել է գլոբալ խառնաշփոթի, հաջորդ օրը ժամը 4:44 աշխարհի վերջը կլինի։ Թմրանյութերին վերջ տված թմրամոլ Սիսկոն և իր ընկերուհի Սքայը ապրում են Մանհեթենում՝ փենթհաուսում։ Նրանք զանգում են հարազատներին Սկայպով և միասին անց են կացնում վերջին օրը երկրագնդի վրա։
Քրիստիան Գյունտեր
Քրիստիան Գյունտեր  (Christian Günter, ) գերմանացի ֆուտբոլիստ, «Ֆրայբուրգ» ակումբի ձախ պաշտպան։
Անձնական կյանք
Քրիստիան Գյունտերը Շրամբերգ շրջանի Թենենբրոն քաղաքամասից է։ Երիտասարդ հասակում՝ «Ֆրայբուրգ» ակումբի կազմում խաղալու ընթացքում, բնակվել է և՛ Թենենբրոնում, և՛ Ֆրայբուրգում։ Այժմ կնոջ և դստեր հետ բնակվում է Ֆրայբուրգում։
4:44: Վերջին օրը երկրագնդի վրա
Առաջադրումներ ու մրցանակներ
Ֆիլմը առաջադրվել է Վենետիկի 68-րդ կինոփառատոնի «Ոսկի առյուծ» մրցանակի։
Քրիստիան Գյունտեր
Կարիերա
Չորս տարեկանում ընդունվել է «Թենենբրոն» ֆուբոլային ակումբ։ 13 տարեկանում «Ֆրայբուրգ»–ի կողմից հրավիրվել է փորձնական մարզման և այդ ժամանակից ի վեր սկսել է հանդես գալ թիմի երիտասարդական հավաքականում ։ 2012 թվականին Գերմանիայի ֆուտբոլային միությոան (ԳՖՄ) գավաթային մրցության ժամանակ եղել  է թիմի ավագը ։
Պրոֆեսիոնալ ֆուտբոլի սկիզբը
2012-2013 մրցաշրջանին ընդառաջ դարձել է գլխավոր կազմի խաղացող։ Մայքլ Լումբի՝ «Զենիթ» ֆուտբոլային ակումբ վերադարձից հետո դարձել է թիմի ձախ պաշտպան՝ Օլիվիեր Զորգի նոր փոխարինողը։ 2012 թվականի նոյեմբերի 17–ին եղել է խաղի հայտացուցակում, սակայն դեբյուտը նշել է մի քանի շաբաթ անց՝ դեկտեմբերի 8–ին, երբ թիմը 1։0 հաղթանակ է տոնել «Գրոյտեր Ֆյուրտի» նկատմամբ։ Երկրորդ խաղը անց է կացրել դեկտեմբեր 18–ին ԳՖՄ գավաթի շրջանակներում՝ փոխարինման մտնելով «Կարլսրուհեր»–ի դեմ խաղում։ Իր առաջին մրցաշրջանի ընթացքում ընդհանուր մասնակցել է պաշտոնական 8 հանդիպման։ 2014 թվականին անհայտ ժամանակով երկարաձգել է պայմանագիրը «Ֆրայբուրգ»–ի հետ ։
4:44: Վերջին օրը երկրագնդի վրա
Արտաքին հղումներ
Կատեգորիա:Աբել Ֆերրարի ֆիլմեր Կատեգորիա:Ապոկալիպտիկական ֆիլմեր Կատեգորիա:2012 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆրանսիական դրամա ֆիլմեր Կատեգորիա:Ամերիկյան ֆիլմեր Կատեգորիա:Նյու Յորքում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ֆրանսիական ֆիլմեր Կատեգորիա:Ֆիլմեր ապոկալիպսիսի մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆրանսիական ֆանտաստիկ ֆիլմեր
Քրիստիան Գյունտեր
Ֆրայբուրգ
2014-2015–ի Բունդեսլիգայի առաջնության շրջանակներում նոյեմբերի 8–ին «Շալկե»–ի դեմ խաղում խփել է առաջին գոլը։ Մրցաշրջանի ավարտից հետո, որի բոլոր խաղերին Գյունտերը մասնակցել էր, թիմը լքեց Բունդեսլիգա 1–ը։ Այդուհանդերձ հաջորդ տարի «Ֆրայբուրգը» վերադարձավ Բունդեսլիգա 1, իսկ Գյունտերը դարձավ թիմի հիմնական ձախ պաշտպան։ 2016-2017 մրցաշրջանում առաջնությունում 7–րդ տեղը գրավելով՝ «Ֆրայբուգ»–ը նվաճեց ՈՒեֆա Եվրոպա Լիգայի 2017-2018–ի որակավորման փուլին մասնակցելու ուղեգիր։ Սակայն 3–րդ փուլում սլովենական «Դոմզալե»-ին 2-1 զիջելով՝ լքեց պայքարը ։ 2021 թվականին Գյունտերը կրկին երկարաձգեց պայմանագիրը թիմի հետ անհայտ ժամանակով։
Ազգային հավաքական
Քրիստիան Գյունտերը 2013 թվականի հոկտեմբերի 12–ին նորամուտը նշեց մինչև 20 տարեկանների ազգային հավաքականում՝ խաղալով Նիդերլանդներում կայացող 4 ազգերիի մրցաախաղում։ 2016 թվականի հուլիսին հրավիրվել է հավաքական՝ մասնակցելու Ռիո դե Ժանեյրոյում կայացող Օլիմպիական խաղերին ։ 2021 թվականին ազգային հավաքականի մարզչի՝ Յոախիմ Լյովի կողմից հրավիրվել է հավաքական մասնակցելու ԵՎՐՈ 2020–ին ։ Թիմի հետ հասել է մինչև 1/8 րդ եզրափակիչ, որտեղ պարտություն է կրել Անգլիայից։
Արտաքին հղումներ
Կատեգորիա:Գերմանիայի հավաքականի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:1993 ծնունդներ
Կատեգորիա:ՈՒԵՖԱ Եվրո 2020-ի ֆուտբոլիստներ
Աստերոիդների ցանկ (218301-218400)
Աստերոիդների ցանկ (218201-218300) * Աստերոիդների ցանկ * Աստերոիդների ցանկ (218401-218500)
Սույունդյուկովո (գյուղ, Ուչալինսկի շրջան)
Սույունդյուկովո (Суюндюково, Һөйөндөк), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։
Գնունի
Գնունի, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Ունի վերջածանցով ազգանուններ
(6482) Ստեյերմարկ
(6482) Ստեյերմարկ (Steiermark), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 10-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 3,168239 ա. մ., առավելագույնը մոտենում է 2,7757 ա. մ. հեռավորության վրա և հեռանում 3,5608 ա. մ. ։ Արեգակի շուրջ մեկ ամբողջական պտույտ է կատարում 2059,8 երկրային օրվա ընթացքում, իր ուղեծրով շարժվելով միջինում 0,174774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,56° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վեսյոլոե (գյուղ, Սիմֆերոպոլի շրջան)
Վեսյոլոե (Веселе, Atman), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ատման։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Գոլեցյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Տեղանվանական հիմքով ազգանուններ
Հայ երիտասարդների ասոցիացիա (Կիպրոս)
Հայ երիտասարդների ասոցիացիա (AYMA - Armenian Young Men's Association), Նիկոսիայում Կիպրոսի հայ համայնքի կարևորագույն միավորումներից մեկը, հայերի մշակութային և մարզական ակումբ։ Հիմնադրվել է 1934 թվականին հայկական թաղամասում՝ հայ երիտասարդների կողմից։ Գույները՝ սև ու սպիտակ։ Առաջին նախագահն էր Անանիաս Մահտեսյանը։
ABMA-ի ստեղծումը Կիպրոսի հայերի շրջանում համայնքային ոգու առաջին արտահայտություններից էր երիտթուրքերի կողմից կրած ցեղասպանության պատճառով կղզի ժամանելու ալիքից հետո ։
Ակումբն ունի սկաուտական շարժում՝ AYMA 77-րդ սկաուտները, որը Կիպրոսի սկաուտական շարժման մաս է կազմում։ Ակումբում գործում է Ֆուտբոլի մանկապատանեկան ակադեմիա։ Նախկինում գործել են հոկեյի, տեգախաղի և սեղանի թենիսի թիմեր ։
Հայ-կիպրական ազգային, մշակութային և հասարակական կյանքի կենտրոն
AYMA-ի տարածքում և/կամ նրա հետ փոխկապակցված միությունների կողմից կազմակերպվում են տարբեր սոցիալական, մշակութային և բարեգործական միջոցառումներ, ինչպիսիք են լանչերը, ելույթները, ցուցահանդեսները, դրամահավաքները և այլն։ համայնքը հավաքվում է հանգստանալու, զրուցելու և թղթախաղ, բիլիարդ և սեղանի այլ խաղեր (թավլի ) խաղալու համար։ Հայ Երիտասարդաց Դաշնակցությունը կազմակերպում է ամառային ճամբարներ, իսկ Համազգայինը՝ պարային և թատերական ներկայացումներ, ինչպես նաև արվեստի ցուցահանդեսներ։
2009 թվականի վերջին ակումբը վերանորոգվել և ընդլայնվել է, և պաշտոնապես բացվել 2010 թվականի փետրվարի 28-ին հայ պատգամավոր Վարդգես Մահտեսյանի կողմից։ 2002 թվականի ապրիլի 28-ին Վարուժան արքեպիսկոպոս Հերկելյանը բացել է մի կոթող՝ Սիրիայի Դեր Զոր անապատի նահատակների ոսկորների մնացորդներով ։
Ֆուտբոլ
Առաջին տարիներին մասնակցել է ընկերական խաղերի, մինչև Կիպրոսի ֆուտբոլի ֆեդերացիային (հուն՝ Κυπριακή Ομοσπονδία Ποδοσφαίρου, ΚΟΠ) միանալը։ Այսօր ակումբը մասնակցում է Նիկոսիայի սիրողական առաջնություններին և Կիպրոսի մարզային առաջնություններին։
Մասնակցություններ 1-ին դիվիզիոնում
AYMA-ն միացել է Կիպրոսի Ֆուտբոլային ֆեդերացիային (ΚΟΠ) 1945 թվականին։ 1947 թվականին մասնակցել է Կիպրոսի 1-ին դիվիզիոնում՝ գրավելով 4-րդ հորիզոնականը, իսկ Կիպրոսի գավաթի առաջնությունում հասել է կիսաեզրափակիչ, որտեղ դուրս է մնացել Լիմասոլի ΑΈΛ (հուն. Αθλητική Ένωση Λεμεσού) սպորտային ակումբին։ Հաջորդ մրցաշրջանում (1948-1949) AYMA-ն զբաղեցրեց 6-րդ տեղը, իսկ երկրորդ անգամ անընդմեջ հասել է գավաթի կիսաեզրափակիչ՝ կրկին պարտվելով ΑΈΛ -ին։ Սրանք նրա լավագույն մասնակցություններն էին Կիպրոսի ֆուտբոլի 1-ին դիվիզիոնում, հաջորդ խաղերում այն գրավել է վերջին հորիզոնականները։
1949-1950 թվականների առաջնությունը վատագույններից մեկն էր AYMA-ի համար, քանի որ այն զբաղեցրել է 8-րդ և վերջին տեղը. գավաթում կրկին հասել է կիսաեզրափակիչ՝ պարտվելով Պեզոպորիկոսի ֆուտբոլային ակումբին։ Անկումը շարունակվեցլ է նաև 1950-1951 թվականների ընթացքում՝ գրավելով 7-րդ նախավերջին հորիզոնականը և առաջին շրջանում դուրս մնալով գավաթից։ 1951-1952 թվականներին կրկին 7-րդ տեղում է եղել և գավաթի առաջին շրջանից դուրս է եկել, 1952-1953-ին՝ 8-րդ և 1953-1954-ին՝ 9-րդ տեղ։ 1954-1955 թվականներին այն զբաղեցրել է 8-րդ տեղը, 1955-1956 թվականներին՝ 9-րդը, իսկ 1-ին դիվիզիոնում նրա վերջին ներկայությունը եղել է 1960-1961 թվականներին՝ ավարտվելով 13-րդ՝ վերջին տեղը։
Ընդհանուր առմամբ, այն ունեցել է 11 մասնակցություն և 176 խաղում՝ 23 հաղթանակ, 126 պարտություն և 27 ոչ-ոքի։ Փաստորեն, 1953 և 1962 թվականների առաջնություններում այն հաղթանակ չի ունեցել։
Հոկեյ
AYMA-ն եղել է հոկեյի պիոները Կիպրոսում, մասնակցելով Երկրորդ համաշխարհային պատերազմից հետո տեղի ունեցած բոլոր երեք առաջնություններին՝ հաղթելով մեկում։ Այն նաև աչքի է ընկել միջազգային ընկերական խաղերին ։
Ծանոթագրություններ
Կատեգորիա:Կիպրոսի ֆուտբոլային ակումբներ Կատեգորիա:Սպորտային ակումբներ Կատեգորիա:Մշակութային կազմակերպություններ Կատեգորիա:Հայերը Կիպրոսում
Անրի Բարբյուս
Անրի Բարբյուս (Henri Barbusse, ), ֆրանսիացի գրող , լրագրող և հասարակական գործիչ։ Ֆրանսիայի կոմունիստական կուսակցության անդամ 1923 թվականից։ ԽՍՀՄ գիտությունների ակադեմիայի արտասահմանյան պատվավոր անդամ (1933)։ Եղել է Ալբերտ Այնշտայնի երկար տարիների ընկերը ։ Ճանաչում Անրի Բարբյուսին բերել է «Կրակը» հակապատերազմական վեպը (Le Feu, 1916), որը նվիրված է զանգվածների գիտակցության հեղափոխականացմանը Առաջին աշխարհամարտի ընթացքում (վեպը հայերեն է թարգմանվել Վարազդատ Տերոյանի կողմից )։ Բարբյուսի այդ երկն արժանացել է հեղինակավոր Գոնկուրյան մրցանակի։ Բարբյուսի գրական ոճին բնորոշ է նատուրալիզմը։
Եղել է էսպերանտո լեզվի կրքոտ պաշտպան, Sennacieca Asocio Tutmonda- ի՝ Պրահայում 1921 թվականին կայացած առաջին համաժողովի պատվավոր նախագահ ։
Մահացել է 1935 թվականի օգոստոսի 30-ին Մոսկվայում ։ Թաղվել է Փարիզի Պեր Լաշեզ գերեզմանատանը։
Արտաքին հղումներ
Կատեգորիա:Ֆրանսիացի գրողներ Կատեգորիա:Մոսկվա քաղաքում մահացածներ Կատեգորիա:Գրողներ այբբենական կարգով Կատեգորիա:Թոքաբորբից մահացածներ Կատեգորիա:20-րդ դարի վիպասաններ Կատեգորիա:Ֆրանսիացի լրագրողներ Կատեգորիա:Ֆրանսիացի սցենարիստներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի հասարակական գործիչներ Կատեգորիա:Գոնկուրյան մրցանակի դափնեկիրներ Կատեգորիա:Պեր Լաշեզ գերեզմանատանը թաղվածներ Կատեգորիա:Կենսագիրներ Կատեգորիա:Ֆրանսիացի վիպասաններ Կատեգորիա:Փարիզի համալսարանի շրջանավարտներ Կատեգորիա:20-րդ դարի ֆրանսիացի վիպասաններ Կատեգորիա:Ֆրանսիացի պատմաբաններ
Տետկովո
Տետկովո (Тетьково), գյուղ Ռուսաստանի Տվերի մարզի Կաշինսկի շրջանի կազմում։
Բնակչությունը 2009 թվականին գրանցված տվյալներով կազմում էր 900 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Կաշինսկի շրջանի բնակավայրեր
Ծործոր (գետ)
Ծործոր, Զորզոր, գետ Հայաստանի Սյունիքի մարզում։ Սկիզբ է առնում Մեծ Իշխանասար լեռան հարավարևմտյան լանջերից, հորդաբուխ աղբյուրներից և Վաղատին գյուղից 0,5 կմ հարավ ձախից միախառնվում Որոտան գետին։ Երկարությունը 12 կմ է։ Ոռոգում է մասամբ Նորավան, մասամբ Վաղուգի ու Որոտնավան գյուղերի հողատարածությունները։ Ունի սառնորակ ջուր, ափերին աարածված են պտղատու այգիներ ։ Անգեղակոթ գյուղից 4 կմ հեռավորության վրա՝ Ծործոր գետի աջ ափին գտնվում են Ծործոր աղբյուրներ  ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Հարդո Աասմյաե
Հարդո Աասմյաե (Hardo Aasmäe, ), ԽՍՀՄ և էստոնական պետական և քաղաքական գործիչ, գործարար, խմբագիր։ Բարձրագույն կրթությունը ստացել է Տարտուի համալսարանում։ Ուներ աշխարհագրական գիտությունների թեկնածուի գիտական աստիճան։ 1989 թվականին ընտրվել է ԽՍՀՄ գերագույն խորհրդի պատգամավոր։ Եղել է Էստոնիայի ազգային ճակատի ակտիվ գործիչներից մեկը։ Հետխորհրային ժամանակաշրջանի  Տալլինի առաջին քաղաքագլուխն էր (1990-1992 թվականներին)  ։ Երկար տարիներ պաշտոնավարել է որպես էստոնական հանրագիտարանի գլխավոր խմբագիր։ Էստոնիայի հանրային ռադիոյով թողարկել է բազմաթիվ ուշագրավ, սուր, հետաքրքիր հաղորդումներ հասարակությանը հուզող հիմնախնդիրների մասին։ Անդամակցել է Հռոմի ակումբի էստոնական բաժանմունքին։
Մահը
Հանկարծամահ է եղել 63 տարեկան հասակում՝ 2014 թվականի դեկտեմբերի 2-ին, էստոնական հանրագիտարանի հրատարակչության շենքի սանդուղքների վրա ։
Պարգևներ
Ազգային զինանշանի շքանշան՝ 3-րդ աստիճանի (ստացել է 2006 թվականի փետրվարի 23-ին)
Հղումներ
Կատեգորիա:Էստոնացի պետական գործիչներ Կատեգորիա:Տարտուի համալսարանի շրջանավարտներ Կատեգորիա:Տալլինի Անտառային գերեզմանատանը թաղվածներ Կատեգորիա:Էստոնիայի քաղաքական գործիչներ Կատեգորիա:Աշխարհագրական գիտությունների թեկնածուներ Կատեգորիա:ԽՄԿԿ անդամներ
Էդմունդ Հոլ Նորթ
Էդմունդ Հոլ Նորթ, ամերիկացի սցենարիստ, որը 1970 թվականին «Պատտոն» ֆիլմի համար «Լավագույն օրիգինալ սցենար» անվանակարգում ստացած Օսկարը կիսել է Ֆրենսիս Ֆորդ Կոպպոլայի հետ։
Նորթը սցենարը գրել է 1951 թվականին՝ «Օրը, երբ Երկիրը կանգ առավ» գիտաֆանտաստիկ ֆիլմի համար և ստեղծել «Կլաաթու բարադա նիկտո» ֆիլմից հայտնի տողը։
Նորթը Ամերիկայի Սցենարիստների գիլդիայի էկրանային մասնաճյուղի նախագահն էր, որտեղ ծառայել է ավելի քան 40 հանձնաժողովների, այդ թվում` պայմանագրային գործարքների հանձնաժողովի։
Մարգարիտ Բրուտյան
Մարգարիտ (Մարգո) Արամի Բրուտյան, հայ երաժշտագետ։
Կենսագրություն
1946 թվականին ավարտել է Երևանի պետական կոնսերվատորիան, 1951 թվականին՝ ՀԽՍՀ ԳԱ արվեստի պատմության և տեսության բաժնի ասպիրանտուրան՝ Քրիստափոր Քուշնարյանի ղեկավարությամբ։ 1938-1950 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1946 թվականից՝ Երևանի պետական կոնսերվատորիայում, պրոֆեսոր՝ 1982 թվականից։ 1969 թվականին կոնսերվատորիայում հիմնադրել և ղեկավարել է ժողովրդական երաժշտության ստեղծագործության կաբինետը, 1988 թվականից՝ Հայ երաժշտության ֆոլկլորագիտության ամբիոնի վարիչ, 1972 թվականից՝ ՀԿՄ ֆոլկլորային հանձնաժողովի նախագահ ։
Ուսումնասիրությունները վերաբերում են հայկական ժողովրդական երաժշտության և երաժշտական ֆոլկլորագիտության հարցերին ։
Ծանոթագրություններ
Կատեգորիա:Հայ երաժշտագետներ Կատեգորիա:Ալեքսանդրապոլ քաղաքում ծնվածներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ պրոֆեսորներ
Ռութ Ուիլսոն
Ռութ Ուիլսոն (Ruth Wilson, ), ամերիկացի դերասանուհի, որը հայտնի է «Ջեյն Էյր» հեռուստասերիալում խաղացած նույնանուն՝ Ջեյն Էյր, «Լյութեր» դետեկտիվ սերիալում Էլիս Մորգան և «Սիրելիներ» սերիալում՝ Էլիսոն Բեյն դերերով։
Կենսագրություն
Ծնվել է Էշֆորդ քաղաքում՝ Քենթ կոմսությունում՝ Մեծ Բրիտանիայում։
Մանկությունը անցկացրել է Շեպպերտոնում՝ Սուրեյ կոմսությունում ։ Ավարտել է Notre Dame աղջիկների կաթոլիկական դպրոցը Կոբհեմ քաղաքում և Esher քոլեջը Էլմբրիջում ։ Դեռահաս տարիքում Ուիլսոնը աշխատել է որպես մոդել։ 2003 թվականին ավարտել է Նոթինգհեմի համալսարանը։ 2005 թվականի հուլիսին ավարտել է Լոնդոնի երաժշտության և դրամատիկական մշակույթի ակադեմիան։
Առաջին անգամ էկրանում հայտնվել է 2005 թվականին «Արվարձան կրակում» սիթքոմում։ Հենց նույն թվականին BBC One ալիքի «Ջեյն Էյր» հեռուստասերիալում խաղացել է Ջեյն Էյրի դերը։ Հենց այդ դերն էլ նրան մեծ հայտնիություն է բերել։
2010 թվականին Էլիս Մորգան դերով նկարահանվել է «Լյութեր» դետեկտիվ սերիալում։
2007 թվականին «Ջեյն Էյր» հեռուստասերիալում խաղացած դերի համար առաջադրվել է BAFTA հեռուստատեսային մրցանկին և «Broadcasting Press Guild Award» մրցանակին՝ «Լավագույն դերասանուհի» կատեգորիայում։ Դերասանուհին նաև առաջադրվել է «Ոսկե գլոբուս 2008» մրցանակին «Լավագույն կաանացի դեր (մինի սերիալում կամ հեռուստաֆիլմում)» կատեգորիայում ։
Թատրոնում աշխատանքի համար երկու անգամ ստացել է «Լորենս Օլիվեի» մրցանակ․ 2010 թվականին «Երազանքների տրամվայ» պիեսում Սթենլի Կավալսկիի և 2012 թվականին Յուջին Օ'Նիլի պիեսում Աննա Քրիստի դերի համար  ։
Արտաքին հղումներ
Կատեգորիա:Հունվարի 13 ծնունդներ Կատեգորիա:1982 ծնունդներ Կատեգորիա:Անձինք այբբենական կարգով Կատեգորիա:21-րդ դարի դերասանուհիներ Կատեգորիա:Բրիտանացի դերասանուհիներ Կատեգորիա:Լոուրենս Օլիվիեի մրցանակի դափնեկիրներ Կատեգորիա:21-րդ դարի անգլիացի դերասանուհիներ Կատեգորիա:Թատրոնի դերասանուհիներ Կատեգորիա:Բրիտանացի կինոդերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ
Դասական կրթություն
Դասական կրթության զարգացման նոր շրջանն սկսվեց XVIII դարի կեսերին, Արևմտյան Եվրոպայի երկրներում, հատկապես Գերմանիայում։ Լատիներենը և հունարենը նորից դարձան հին աշխարհի կուլտուրայի ժառանգության յուրացման հիմնական միջոց։ Դասական կրթությունն առանց էական փոփոխության պահպանվեց մինչև XIX դարի վերջը։ Ռուսաստանում XVII դարում ստեղծվեցին հունա-լատինական դպրոցներ, բացվեցին Կիև-Մոգիլյովյան և Սլավոնա-հունա-լատինական ակադեմիաները։ XVIII դարում կազմակերպվեցին առաջին գիմնազիաները՝ Պետերբուրգի գիտությունների ակադեմիային կից (1726), Մոսկվայի համալսարանին կից (1756) և Կազանում (1758)։
XIX դարի 2-րդ կեսից դասական գիմնազիաներին զուգահեռ գործում էիև նաև ռեալական գիմնազիաները։ XX դարի սկզբին գիմնազիաներում որոշ չափով կրճատվեցին լատիներենի ժամերը, դրանց մեծ մասից հանվեց հունարենի ուսուցումը։
Հայերը Բրուսայում
Հայերը Բրուսայում, Բրուսան (Պրուսա, այժմ՝ Բուրսա) Փոքր Ասիայի արևմուտքում ընկած Բյութանիա (Նիկոմեդիա) երկրամասի հնագույն քաղաքներից է։ 1326-1361 թվականներին եղել է օսմանյան պետության մայրաքաղաքը։ 20-րդ դարի սկզբին համանուն վիլայեթի (նաև՝ Խուդավենդիգյար) կենտրոնն էր։ Հայերն այստեղ հաստատվել են 17-րդ դարում (հիմնականում Պարսկաստանից, նաև Խարբերդից, Արաբկիրից և այլն։ 1914 թվականին քաղաքն ուներ 11,5 հազար հայ բնակիչ։ Գործել են Սուրբ Աստվածածին եկեղեցին, վարժարան, նախակրթարաններ։ 1922 թվականին քեմալականները, գրավելով Բրուսան, կազմակերպել են հայերի և հույների կոտորած։ Փրկվածները հիմնականում գաղթել են Հունաստան։
բ Կատեգորիա:Բուրսա քաղաքում ծնվածներ
Վիլլա Պարկ
«Վիլլա Պարկ» (Villa Park), ֆուտբոլային մարզադաշտ Անգլիայի Բիրմինգհեմ քաղաքի Ասթոն թաղամասում։ 1897 թվականից «Աստոն Վիլլայի» տնային դաշտն է ։ Ըստ ՈՒԵՖԱ-ի դասակարգման՝ մարզադաշտն ունի 4-րդ կարգ, այստեղ անց են կացվել Անգլիայի հավաքականի 16 միջազգային հանդիպում՝ բարձր մակարդակով։ Առաջին միջազգային հանդիպումը տեղի է ունեցել 1899 թվականին, վերջինը՝ 2005 թվականին։ Վիլլա Պարկը Անգլիայի առաջին մարզադաշտն է, որտեղ միջազգային հանդիպումներ են անց կացվել 3 դար շարունակ։ Վիլլա Պարկը 1999 թվականին հյուրընկալեց Գավաթների գավաթակրի եզրափակիչը, որտեղ հանդես էին գալիս Ռեալ Մայորկան և Լացիոն (1-2) ։ Վիլլա Պարկը հյուրընկալել է Անգլիայի ֆուտբոլի գավաթի ավելի շատ կիսաեզրափակիչ, քան մեկ այլ մարզադաշտ՝ ընդհանուր առմամբ այստեղ անց է կացվել 55 հանդիպում։
1897 թվականին Աստոն Վիլլան տեղափոխվեց Aston Lower Grounds։ Իր պատմության ընթացքում մարզադաշտը բազմիցս վերակառուցվել է և նորացվել։ Ակումբը թույլտվություն ունի մեծացնել Վիլլա Պարկի տարողունակությունը 42 682-ից 50 000։
Նախքան 1914 թվականը հեծանվահրապարակ կար, որտեղ անց էին կացվում հեծանվավազքեր և ատլետիկայի մրցումներ։ Բացի ֆուտբոլային միջոցառումներից մարզադաշտում կազմակերպվում են նաև համերգներ, բոքսի և ռեգբիի մրցումներ։ 2012 թվականին Վիլլա Պարկը հյուրընկալեց Անգլիայի ֆուտբոլի սուպերգավաթի հանդիպումները, քանի որ Ուեմբլի մարզադաշտն այդ ժամանակ զբաղված էր՝ Ամառային օլիմպիական խաղերի շրջանակներում ֆուտբոլի առաջնության կազմակերպմամբ ։
Արտաքին հղումներ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Անգլիայում Կատեգորիա:Կալիֆոռնիայի բնակավայրեր Կատեգորիա:Կալիֆոռնիայի քաղաքներ
Սույսար
Սույսար (Суйсарь, Suisaari), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրիօնեժսկի շրջանի բնակավայրեր
Նիմմկյուլա (գյուղ, Տապա շրջան)
Նիմմկյուլա (Nõmmküla), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տապա շրջանի բնակավայրեր Կատեգորիա:Էստոնիայի գյուղեր
Ղոշավանք
Ղոշավանք, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
(6483) Նիկոլայվասիլև
(6483) Նիկոլայվասիլև (Nikolajvasilʹev), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,546538 ա. մ., առավելագույնը մոտենում է 2,1601 ա. մ. հեռավորության վրա և հեռանում 2,933 ա. մ. ։ Արեգակի շուրջ մեկ ամբողջական պտույտ է կատարում 1484,31 երկրային օրվա ընթացքում, իր ուղեծրով շարժվելով միջինում 0,242537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սկանդերբեգ
Գեորգ Կաստրիոտի Սկանդերբեգ (Gjergj Kastrioti Skënderbeu, ), թուրք նվաճողների դեմ ալբան ժողովրդի ազատագրական պայքարի ղեկավար, Ալբանիայի ազգային հերոս։ Կաստրիոտի իշխանական տոհմից։
Գործունեություն
Մանուկ հասակում պատանդ է տրվել թուրքական սուլթան Մուրադ 2-րդին, հետագայում ծառայել նրա զորքում։ Զորավարական տաղանդի համար ստացել է բեյի (բեգի) տիտղոս, ի պատիվ Ալեքսանդր Մակեդոնացու կոչվել Իսքենդեր բեյ (Ալեքսանդր անվան թուրքերեն արտասանությունը, աղավաղված՝ Սկանդերբեգ)։ Թաքուն պատրաստվել է սուլթանի դեմ պայքարի, կապեր հաստատել նրա արտաքին և ներքին հակառակորդների հետ։ 1443 թվականին Սկանդերբեգ 300 հեծյալով լքել է թուրքական ճամբարը, մեկնել Ալբանիա։ Հենվելով ազատ գյուղացիության վրա՝ արշավանք է սկսել ալբանական հողերից թուրքերին վռնդելու համար։ Նոյեմբերի 28-ին հռչակվել է Կաստրիոտի իշխանության ղեկավար։ Բազմաթիվ բերդերից վտարել է թուրքական կայազորները, ազատագրել երկրի մեծ մասը, ձգտել է միավորել ալբան ֆեոդալներին, ժողովրդական աշխարհազորը վերածել կանոնավոր բանակի։ Շուրջ քառորդ դար ալբան ժողովուրդը Սկանդերբեգի գլխավորությամբ հաջողությամբ դիմագրավել է թուրքական զավթիչներին, որոնք փորձում էին վերականգնել իրենց իշխանությունը։ Սկանդերբեգը ուներ պետական և զինվորական գործչի արտասովոր տաղանդ, հաղթահարել է ներքին և արտաքին քաղաքական մեծ դժվարություններ՝ ալբան ֆեոդալների անջատողական նկրտումները, Վենետիկի ու պապի շահախնդիր քաղաքականությունը են։ Ալբանիայի ժողովրդական Հանրապետությունում սահմանված Հ. Սկանդերբեգի շքանշան։
Հիշատակ
Տիրանայի գլխավոր հրապարակն անվանվել է Սկանդերբեգի անունով։ 1968 թվականին՝ Սկանդերբեգի մահվան 500-ամյա տարելիցին, հրապարակում տեղադրվել է Սկանդերբեգի բրոնզե հուշարձանը։
Ծանոթագրություններ
Կատեգորիա:Օսմանյան կայսրության անձինք Կատեգորիա:Օսմանյան կայսրության ալբանացիներ
Տետյուշսկոե (գյուղ, Ուլյանովսկի շրջան)
Տետյուշսկոե (Тетюшское), գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1649 թվականին հիմնադրված բնակավայրեր Կատեգորիա:Ռուսաստանի Ուլյանովսկի մարզի Ուլյանովսկի շրջանի բնակավայրեր
Վերխնեկուրգանոե
Վերխնեկուրգանոե (Верхньокурганне, Yuqarı Asma), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Վերխնյայա Ասմա։
2001 թվականի տվյալներով Վերխնեկուրգանոե գյուղում բնակվում էր 592 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Իրական դպրոց
Իրական դպրոց կրթամշակութային հիմնադրամը հիմնադրվել է 2016 թվականին Երևանում։ 2018 թվականի սեպտեմբեր ամսին Իրական դպրոցը մասնաճյուղեր է բացել Գյումրի և Վանաձոր քաղաքներում, իսկ 2019 թվականին՝ նաև Գորիս քաղաքում։ 2021 թվականին նաև Իջևանում։ Հիմնադրամն իրականացնում է Համակարգերի տեսություն մասնագիտությամբ քառամյա ուսումնական ծրագիր։
Ուսումնական ծրագիրն իրականացվում է Առաջատար տեխնոլոգիաների ձեռնարկությունների միության (ԻՏՁՄ) և «Ինստիգեյթ ուսումնական կենտրոն» հիմնադրամի կողմից՝ Հայաստանի կրթության և գիտության նախարարության համագործակցությամբ՝ Ինֆորմատիկայի պետական քոլեջի արտոնագրով։ Ուսման տևողությունը չորս տարի է, այժմյան մասնագիտական ուղղվածությունը կիբեռնետիկան է («Համակարգերի տեսություն») ։ Հիմնադրման պահին ծրագրին մասնակցել է 20 ուսանող։ Այժմ դպրոցում իր ուսումը շարունակում է մոտ 200 ուսանող։ «Իրական դպրոց»֊ում կառուցվում է մասնագիտական կրթության նոր ձևաչափ, կիրառելով ինչպես դասական կրթության (liberal arts), այնպես էլ պրոգրեսիվ կրթության (progressive education) մոտեցումները, մասնավորապես՝ նախագծային ուսուցումը (project based education, learning by doing), միահավաք ուսուցման ծրագիր (integrated curriculum), առ-ցանց կրթական հարթակներ (coursera, khanacademy), սովորեցնելով սովորել (learning by teaching)։ Ուսման ձևաչափը նման է գիտահետազոտական կենտրոնների և նորարական ձեռնարկությունների կրտսեր մասնագետների աշխատանքային առաջին տարիներին։ Դպրոցը կոչվում է «Իրական դպրոց», Շուշիի Ռեալական ուսումնարանի հիշատակին, ինչպես նաև այն պատճառով, որ նախագծային կրթությունը հենված է բացառապես իրական կյանքից վերցված և իրական մարդկանց համար ստեղծվող նախագծերի վրա ։
Հղումները
Կատեգորիա:Դպրոցներ այբբենական կարգով Կատեգորիա:2016 հիմնադրումներ Հայաստանում
Սինկո դե Մայո (տոն)
Սինկո դե Մայո, Մեքսիկայի և այլ լատինոամերիկյան երկրների հաղթանակի տոն։ Տոնը նշվում է ի պատիվ 1862 թվականին Պուեբլայի ճակատամարտում մեքսիկական բանակի տարած հաղթանակի։ Տոնը նաև լայնորեն նշվում է Ամերիկայի Միացյալ Նահանգներում, հիմնականում այն նահանգներում (Կալիֆոռնիա, Արիզոնա, Նյու Մեքսիկո, Տեխաս) որոնք նախկինում եղել են Մեքսիկայի տարածք և կռվել Մեքսիկայի կողմում։
Մեքսիկայում այս տոնը երբեմն նշվում է, որպես Սուրբ Պատրիկի օր։ Այս տոնը նաև հաղթանակի տոն է համարվում մի շարք Լատինական Ամերիկայի երկրների համար (Բելիզ, Նիկարագուա, Գվատեմալա, Կոստա Ռիկա և այլն) որոնք գտնվելով Մեքսիկայի կազմում, կռվել են Մեքսիկայի հաղթանակի համար։
Ամեն տարի մայիսի 5-ին Մեքսիկական ընտանիքներում կազմակերպվում են ճաշկերույթներ, ինչպես նաև կազմակերպվում ազգային երգի և պարի ցուցադրություն։ Այս օրը կազմակերպվում են խոշոր փառատոներ և կառնավալներ։ Որոշ շրջաններւմ այս տոնը նշվում է մոտ մեկ շաբաթ։
Արտաքին հղումներ
Կատեգորիա:Մայիսի 5 տոներ Կատեգորիա:Մեքսիկայի տոներ
Գորիս (այլ կիրառումներ)
Գորիս անվանումը կարող է վերաբերվել հետևալներին
Անուշավան Տոնապետյան
Անուշավան Մանուկի Տոնապետյան, հայ մանկավարժ։ Հայրենական մեծ պատերազմի մասնակից։
Կենսագրություն
Անուշավան Տոնապետյանը ծնվել է 1924 թվականին, Թալինի շրջանի Ահագչի (Զովասար) գյուղում։ 1940-1941 ուսումնական տարում ավարտել է Կարմրաշեն գյուղի միջնակարգ դպրոցը։ 1941-1942 թվականներին աշխատել է հայրենի գյուղում՝ որպես ուսուցիչ ։
1942 թվականի դեկտեմբերին Անուշավանը զորակոչվել է կարմիր բանակ։ 1943 թվականին Անդրկովկասյան ռազմաճակատի 18-րդ բանակի հատուկ կամրջաշինական գումարտակի կազմում մասնակցել է Թամանի թերակղզու ազատագրմանը, նոյեմբերին զորամասը տեղափոխվել է Առաջին Ուկրաինական ռազմաճակատ, որի շարքերում մասնակցել է Դնեստր, Վիսլա և Օդեր գետերի անցումներին, Կամենեց-Պոդոլսկ, Տերնոպոլ և Սանդոմիր քաղաքների ազատագրմանը, ինչպես նաև Բեռլինի գրավմանը։ 1945 թվականի օգոստոս ամսին Տոնապետյանը հեռավորարևելյան ռազմաճակատի զորքերի կազմում մասնակցել է Ճապոնիայի դեմ պատերազմին ։
1946 թվականի դեկտեմբերին Տոնապետյանը զորացրվել է բանակից և անցել մանկավարժական աշխատանքի։ 1947-1963 թվականներին աշխատել է Թալինի շրջանի դպրոցներում՝ որպես պատմության ուսուցիչ, միաժամանակ ավարտել է Երևանի հեռակա մանկավարժական ինստիտուտի պատմության ֆակուլտետը։ 1948-1954 թվականներին համատեղության կարգով աշխատել է Ահագչիի միացյալ գյուղխորհրդի գործկոմի նախագահ։ 1963 թվականին տեղափոխվել է Երևան և աշխատել № 87 դպրոցում՝ որպես պատմության ուսուցիչ։ 1967-1980 թվականներին աշխատել է Երևանի № 104 միջնակարգ դպրոցում որպես ուսմասվար և պատմության ուսուցիչ, թույլ տեսնող երեխաների գիշերօթիկ միջնակարգ դպրոցի տնօրենի ուսումնադաստիարակչական աշխատանքների գծով տեղակալ, 1980 թվականից՝ պատմության և հասարակագիտության առարկաների ուսուցիչ։ Լավագույն աշխատանքի համար նա արժանացել է «Աշխատանքի արիության» մեդալի և մի շարք պատվոգրերի ։
Անուշավան Տոնապետյանը մահացել է 2004 թվականին ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Արիության մեդալակիրներ
TIFF
TIFF (Tagged Image File Format)- ռաստրային գրաֆիկական պատկերների պահպանման ֆորմատ է։ TIFF-ը դարձավ հանրահայտ ֆորմատ գույների մեծ խորությամբ պատկերների պահպանման համար։ Այն օգտագործվում է սկանավորման, ֆաքսերի ուղարկման, տեքստի ճանաչման ժամանակ, պոլիգրաֆիայում, լայնորեն ընդունվում է գրաֆիկական հավելվածների կողմից։ TIFF-ն ընտրվել է որպես NeXTSTEP օպերացիոն համակարգի հիմնական գրաֆիկական ֆորմատ, որտեղից էլ այդ ֆորմատի ընդունումն անցավ Mac OS X օպերացիոն համակարգին։ Ֆորմատը մշակել է Aldus Corporation-ը համագործակցելով Microsoft-ի հետ, PostScript-ի հետ օգտագործման համար։ Դասակարգման սեփականատեր-ընկերությունը՝ Aldus Corporation-ն արդյունքում միացավ Adobe Systems-ի հետ, որն էլ ներկայումս ունի այդ դասակարգման հեղինակային իրավունքը ։
Ի սկզբանե ֆորմատն ընդունում էր առանց կորուստների սեղմումը, արդյունքում ֆորմատը լրացվեց JPEG ֆորմատում՝ կորուստներով սեղմման ընդունմամբ ։
TIFF ֆորմատի ֆայլները, որպես կանոն, ունեն .tiff կամ .tif ընդլայնումը։
Ֆայլի վերնագիր և սիգնատուր
Ֆայլի վերնագիրը պարունակում է սիգնատուր և ֆայլում տվյալների առաջին բովանդակային բլոկին հղում (տեղափոխում)։
TIFF ֆայլի սիգնատուրը (մոգական թիվ) կազմված է երկու մասից․
Այսպիսով, գոյություն ունեն սիգնատուրի երկու հնարավոր տարբերակներ (կախված ֆայլում բայթերի կարգից)․
Այնուհետև, 4-7 բայթեր - նշված է ֆայլի սկզբից բայթերում IFD (image file directory) առաջին դիրեկտորիա տեղափոխությունը (հավասարեցվում է WORD-ի (մեքենայական բառ) սահմանով)։
Տվյալների պահպանման ընդունվող ֆորմատներ
Ֆորմատի կառուցվածքը ճկուն է և թույլ է տալիս պահել պատկերը գունակազմությամբ գույների ռեժիմում, ինչպես նաև՝ տարբեր գունային տարածություններում․
Ընդունվում են 8, 16, 32 և 64 բիթ ռեժիմներ ամբողջթվային խողովակում, ինչպես նաև 32 և 64 բիթ սահող ստորակետով թվերով խողովակում՝ փիքսելի արժեքի ներկայացման դեպքում։
Սեղմում
TIFF ֆորմատի ֆայլում կա հնարավորություն պահել պատկերը սեղմումով և առանց սեղմման։ Սեղմման աստիճանը կախված է պահպանվող պատկերի առանձնահատկություններից, ինչպես նաև կիրառվող ալգորիթմից։ TIFF ֆորմատը թույլ է տալիս օգտագործել սեղմման հետևյալ ալգորիթմները․
Ընդ որում, JPEG-ը պարզապես հանդիսանում է JPEG ֆորմատի ինկապսուլյացիան TIFF ֆորմատում։ TIFF ֆորմատը թույլ է տալիս պատկերը պահել JPEG ստանդարտով սեղմմամբ՝ առանց տվյալների կորստի (JPEG-LS)։
CCITT Group 3 և 4 ալգորիթմները նախատեսված են երկուական ռաստրային պատկերների կոդավորման համար։ Ի սկզբանե դրանք մշակվել են ֆաքսային կապի ցանցերի համար (այդ պատճառով դրանց երբեմն անվանում են Fax 3, Fax 4)։ Ներկայումս նույնպես օգտագործվում են տպագրության մեջ, թվային քարտեզագրման համակարգերում և աշխարհագրական տեղեկատվական համակարգերում։ Group 3 ալգորիթմը հիշեցնում է RLE-ին, քանի որ կոդավորում է փիքսելների գծային հաջորդականությունը, իսկ Group 4-ը՝ փիքսելների երկչափ դաշտերը։
Հիմնական թեգեր
Այս թեգերը կազմում են ֆորմատի միջուկը և պարտադիր կարգով պետք է ընդունվեն դասակարգմանը համապատասխան TIFF ֆորմատն իրացնող բոլոր արտադրանքների կողմից։
Ընդլայնված թեգեր
Այս թեգերը կազմում են ֆորմատի միջուկը, բայց ի տարբերություն հիմնական թեգերի, նրանց ընդունումը պարտադիր չէ։
Հատուկ թեգեր
Հատուկ թեգերն ի սկզբանե որոշված էին Adobe-ի կողմից։ Դրանք նախատեսված են ծրագրային ապահովման արտադրողների հատուկ տիպի տվյալները TIFF-ում պահելու համար և պետք է գրանցված լինեն Adobe ֆիմայի կողմից։
Ծանոթագրություններ
Կատեգորիա:Գրաֆիկական ֆորմատներ
Իշխանակ
Իշխանակ (ծնվել և մահացել է անհայտ թվականներին), Հերեթ-Կամբեճանի թագավոր 956 թվականից։ Համամ-Գրիգոր Բարեպաշտի թոռը և Հերեթ-Կամբեճանի հայկական թագավորության հիմնադիր Ատրներսեհի որդին։ Աջակցել է Հայոց կաթողիկոս Անանիա Ա Մոկացուն՝ Գանձասարում գումարած եկեղեցական ժողովում, որը վերացրեց Աղվանից կաթողիկոսության թեմերում սողոսկած անջատական տրամադրությունը՝ վերստին ամրապնդելով Հայոց եկեղեցու և Աղվանից կաթողիկոսության միասնությունը։ Հետագայում Իշխանակը ամուսնացավ վրաց իշխան Գուրգենի քույր Դինարի հետ, տեղի տալով նրա հորդորներին, Հերեթ-Կամբեճանի հայությանը դավանափոխ արեց՝ դարձնելով քաղկեդոնականության։
Կատեգորիա:Հայ արքաներ
Դյուժոն Ստերլինգ
Դյուժոն Ստերլինգ (Dujon Sterling, ), անգլիացի պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս Ուիգան Ատլետիկի կազմում։ Խաղում է աջ պաշտպանի դիրքում ։ Նա ազգակցական կապ չունի Ռահիմ Ստերլինգի հետ ։
Միջազգային կարիերա
Ստերլինգը ներկայացրել է Անգլիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա մասնակցեց 2016 թվականի Եվրոպայի առաջնությանը ՝ ընդգրկվելով մրցաշարի խորհրդանշական հավաքականում ։ 2017 թվականին Ստերլինգը մասնակցեց Եվրոպայի մինչև 19 տարեկանների առաջնությանը  ՝ օգնելով իր թիմին հաղթել մրցաշարը և ընդգրկվելով առաջնության խորհրդանշական հավաքականում ։
Ակումբային վիճակագրություն
2019 թվականի հոկտեմբերի 7-ի դրությամբ